ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 72/2558เรื่อง ข้อกําหนดในรายละเอียดเกี่ยวกับการป้องกันและ จัดการความขัดแย้งทางผลประโยชน์(ฉบับที่ 3)\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 126 วรรคหนึ่ง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 139(5) แห่งพระราชบัญญัติหลักทรัพย์และตลาดหลักทรัพย์พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 และข้อ 5(1) ประกอบกับข้อ 17 ข้อ 18 ข้อ 19 ข้อ 22(3) และข้อ 23 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 สํานักงานออกข้อกําหนดไว้ดังต่อไปนี้ข้อ ๑ ให้ยกเลิกความในวรรคหนึ่งของข้อ 7 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 14/2558 เรื่อง ข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ ลงวันที่ 7 เมษายน พ.ศ. 2558 และให้ใช้ความต่อไปนี้แทน "ข้อ 7 บุคคลที่เกี่ยวข้องตามหมวดนี้ ให้หมายถึงบุคคลดังต่อไปนี้ (1) บุคคลที่มีความสัมพันธ์หรือเชื่อมโยงกับบริษัทจัดการหรือกองทุนตามภาคผนวกที่แนบท้ายประกาศนี้ (2) บุคคลที่บริษัทจัดการกําหนดว่าเป็นบุคคลที่เกี่ยวข้องซึ่งสอดคล้องกับการกําหนดลักษณะความขัดแย้งทางผลประโยชน์ที่บริษัทจัดการมีหน้าที่กําหนดตามข้อ 18(1) แห่งประกาศมาตรฐานการประกอบธุรกิจ (3) บุคคลที่อยู่ในวิสัยที่บริษัทจัดการจะทราบได้ว่าหากบริษัทจัดการเข้าทําธุรกรรมเพื่อกองทุนกับบุคคลดังกล่าว ผลประโยชน์ที่เกิดจากการทําธุรกรรมในท้ายที่สุดจะเป็นไปเพื่อประโยชน์ของบุคคลที่มีความสัมพันธ์หรือเชื่อมโยงกับบริษัทจัดการหรือกองทุนตามที่กําหนดใน (1) และ (2)"ข้อ ๒ ให้ยกเลิกความในวรรคหนึ่งของข้อ 7 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 14/2558 เรื่อง ข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ ลงวันที่ 7 เมษายน พ.ศ. 2558 และให้ใช้ความต่อไปนี้แทน "ข้อ 7 บุคคลที่เกี่ยวข้องตามหมวดนี้ ให้หมายถึงบุคคลดังต่อไปนี้ (1) บุคคลที่มีความสัมพันธ์หรือเชื่อมโยงกับบริษัทจัดการหรือกองทุนตามภาคผนวกที่แนบท้ายประกาศนี้ (2) บุคคลที่บริษัทจัดการกําหนดว่าเป็นบุคคลที่เกี่ยวข้องซึ่งสอดคล้องกับการกําหนดลักษณะความขัดแย้งทางผลประโยชน์ที่บริษัทจัดการมีหน้าที่กําหนดตามข้อ 18(1) แห่งประกาศมาตรฐานการประกอบธุรกิจ (3) บุคคลที่อยู่ในวิสัยที่บริษัทจัดการจะทราบได้ว่าหากบริษัทจัดการเข้าทําธุรกรรมเพื่อกองทุนกับบุคคลดังกล่าว ผลประโยชน์ที่เกิดจากการทําธุรกรรมในท้ายที่สุดจะเป็นไปเพื่อประโยชน์ของบุคคลที่มีความสัมพันธ์หรือเชื่อมโยงกับบริษัทจัดการหรือกองทุนตามที่กําหนดใน (1) และ (2)"ข้อ ๓ ให้ยกเลิกความในข้อ 13 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 14/2558 เรื่อง ข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ ลงวันที่ 7 เมษายน พ.ศ. 2558 และให้ใช้ความต่อไปนี้แทน "ข้อ 13 การตั้งผู้รับฝากทรัพย์สินที่เป็นบริษัทในเครือของบริษัทจัดการกองทุนส่วนบุคคล บริษัทจัดการกองทุนส่วนบุคคลจะกระทําได้ต่อเมื่อได้รับความยินยอมเป็นลายลักษณ์อักษรจากลูกค้าหรือคณะกรรมการกองทุนสํารองเลี้ยงชีพ แล้วแต่กรณี ก่อนการทําธุรกรรม บริษัทในเครือตามวรรคหนึ่ง ให้หมายความถึงบริษัทดังต่อไปนี้ (1) บริษัทที่ถือหุ้นในบริษัทจัดการเกินร้อยละสิบของจํานวนหุ้นที่จําหน่ายได้แล้วทั้งหมดของบริษัทจัดการ (2) บริษัทที่บริษัทจัดการถือหุ้นเกินร้อยละสิบของจํานวนหุ้นที่จําหน่ายได้แล้วทั้งหมดของบริษัทนั้น"ข้อ ๔ ให้เพิ่มความต่อไปนี้เป็น (3) และ (4) ในวรรคสองของข้อ 17 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 14/2558 เรื่อง ข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ ลงวันที่ 7 เมษายน พ.ศ. 2558 "(3) การลงทุนในตั๋วเงินคลัง พันธบัตรรัฐบาล หรือพันธบัตรธนาคารแห่งประเทศไทย ที่เสนอขายต่อประชาชนเป็นครั้งแรก (4) การลงทุนในตั๋วเงินคลัง พันธบัตรรัฐบาล หรือพันธบัตรธนาคารแห่งประเทศไทยซึ่งผู้ออกตราสารดังกล่าวเป็นบุคคลที่เกี่ยวข้อง" ข้อ ๕ ให้ยกเลิกแผนภาพบุคคลที่มีความสัมพันธ์หรือเชื่อมโยงกับบริษัทจัดการหรือกองทุนที่แนบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 14/2558 เรื่อง ข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ ลงวันที่ 7 เมษายน พ.ศ. 2558 และให้ใช้แผนภาพบุคคลที่มีความสัมพันธ์หรือเชื่อมโยงกับบริษัทจัดการหรือกองทุนที่แนบท้ายประกาศนี้แทนข้อ ๖ ประกาศนี้ให้ใช้บังคับตั้งแต่วันที่ 15 พฤศจิกายน พ.ศ. 2558 เป็นต้นไปผู้มีอํานาจลงนาม - ประกาศ ณ วันที่ 21 ตุลาคม พ.ศ. 2558 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์